༄༅༔ ༔ཐུགས་རྗེ་ཆེན་པོ་ཡིད་བཞིན་ནོར་བུ་འགྲོ་བ་ཀུན་གྲོལ་གྱི་ཛམ་དཀར་ཐུགས་སྒྲུབ་བཞུགས་སོ༔ ༔

༄༅༔ ༔ཞི་བའི་ཚུལ་འཛིན་སྤྱན་རས་གཟིགས༔ ཁྲོ་བོའི་ཚུལ་འཛིན་དབང་ཆེན་སྐུ༔ དབྱེར་མེད་སྐུ་ལ་ཕྱག་འཚལ་ལོ༔ ཛམ་དཀར་ཐུགས་སྒྲུབ་གཏེར་
གྱི་མཛོད༔ ཕྱི་རབས་དོན་དུ་བདག་གིས་བཀོད༔ ཕྱི་རབས་དབུལ་བས་ལུས་གཟིར་ན༔ ཚེགས་ཆུང་དོན་ཆེན་ཛམ་དཀར་སྒྲུབས༔ ཨོ་རྒྱན་བདག་གི་ཡོན་བདག་སྟེ༔
རྫས་བརྟེན་ཙམ་གྱིས་འགྲུབ་པའོ༔ དེ་ལ་གང་ཞིག་ལྷ་དེ་བསྒྲུབ་འདོད་པས༔ སྒྲུབ་ཐབས་འདི་ཁོ་ན་ལ་འབད་པར་བྱའོ༔ འདི་ལ་དོན་གསུམ་སྟེ༔ སྔོན་འགྲོ་དངོས་གཞི་
རྗེས་སོ༔ སྔོན་འགྲོ་ལ་གཉིས་ཏེ༔ བསྙེན་པར་བྱ་བ་དང་མཐུན་རྫས་བརྟེན་པའོ༔ བསྙེན་པ་ནི་སྐྱབས་འགྲོ་སེམས་བསྐྱེད་སྔོན་དུ་སོང་བས༔ སྟོང་པའི་ངང་ལས་ཨ་ལས་

༄༅༔ ༔ཟླ་བའི་དཀྱིལ་འཁོར་ཞིག་བསམ༔ དེའི་སྟེང་དུ་ཛམ་དཀར་པོ་ལས་འོད་འཕྲོས་འདུས་པ་ལས༔ ཛམ་བྷ་ལ་དཀར་པོ་འབྲུག་ལ་བཙན་སྐྱིལ་དུ་ཞོན་
པ༔ ཕྱག་གཡས་ན་བགྲང་འཕྲེང་བསྣམས་པ༔ གཡོན་ན་ནེའུ་ལེའི་རྐྱལ་པ་བསྣམས་པ༔ རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་པར་བསྒོམ༔ དེའི་ཐུགས་ཀར་ཟླ་བའི་
སྟེང་དུ༔ ཛམ་དཀར་པོ་ལས་འོད་ཟེར་འཕྲོས་པས༔ རང་འདྲ་བའི་ཡེ་ཤེས་སེམས་དཔའ་སྤྱན་དྲངས་ལ་མཆོད་པ་འབུལ༔ འདོད་པའི་དོན་ལ་གསོལ་བ་གདབ་བོ༔ ཛཿཧཱུྃ་
བཾ་ཧོཿས་གཉིས་སུ་མེད་པར་བསྟིམ༔ དེ་ནས་ཐུགས་ཀའི་ཛམ་ལ༔ ཨོཾ་ཛྷཾ་བྷ་ལ་ཛ་ལེནྡྲ་ཡེ་བྷ་སུ་དྷ་རི་སྭཱཧཱ༔ ཞེས་པས་བསྐོར་བ་ལ་དམིགས་ནས་བཟླས་པས༔ ཡིག་

འབྲུ་ལས་འོད་འཕྲོས་པས༔ འཇིག་རྟེན་ཁམས་ཀྱི་དངོས་གྲུབ་ཐམས་ཅད་བསྡུས་ནས་བདག་ལ་ཐིམ་པར་བསམ་ཞིང་༔ གྲངས་འབུམ་ཕྲག་གསུམ་བསྙེན་ནོ༔ གྲུབ་ན་རིན་པོ་ཆེའི་པར་བུའམ༔ མ་གྲུབ་ན་
རྫའི་པར་བུའི་ནང་དུ་རྫས་ལྔ་ཚན་ཉེར་ལྔ་བླུག་ལ༔ ཆུ་དར་དཀར་པོས་ཁ་བཅད་ལ་བསྙེན་ནོ༔ དངོས་གཞི་ནི་རིན་པོ་ཆེའི་བུམ་པ་ཆུས་བཀང་ལ༔ མདུན་དུ་རིན་པོ་ཆེའི་སྣོད་དུ་ལྷ་གོང་ལྟར་བསྐྱེད་ལ༔ ཆུ་
འབུལ་བ་གཞན་དང་མཐུན༔ བསྟོད་པ་ནི༔ ཧྲཱིཿ ཞི་བའི་ཚུལ་འཛིན་བཅོམ་ལྡན་འདས༔ རི་བོང་ཅན་གྱི་མདོག་དང་མཚུངས༔ སྒྲ་གྲག་སྟེང་ན་བཙན་སྐྱིལ་བཞུགས༔ བགྲང་འཕྲེང་གཏེར་གྱི་ནེའུ་ལེ་
བསྣམས༔ བརྩེར་དགོངས་དབུལ་སེལ་ཁྱོད་ལ་བསྟོད༔ བདག་གི་རེ་བ་རྫོགས་པར་མཛོད༔ ཅེས་བསྟོད་ལ་དངོས་གྲུབ་ཞུ་བ་ནི༔ ཨོཾ་ཛམ་བྷ་ལ་མ་དྷ་ལ་ནཻ་བེ་ཏེ་སིདྡྷི་ཨ་མྲྀ་ཏ་སྭཱཧཱ༔ ཞེས་དངོས་གྲུབ་བླང་
ངོ༔ ཆུ་དེ་རང་གི་ལྟོ་ཆུ་བྱའོ༔ དེ་ལྟར་འགྲུབ་ན་ལེགས༔ མ་གྲུབ་ན་རྫས་དང་དམིགས་པ་ནན་ཏན་ཆེར་བྱའོ༔ རྗེས་ནི་རྣམ་པ་གཉིས་ཏེ༔ དམ་ཚིག་དང་སྤོག་པའོ༔ དམ་ཚིག་ནི་དངོས་གྲུབ་འབྱུང་ཞིང་དོན་
གྲུབ་ན༔ ང་རྒྱལ་རློམ་སེམས་མི་བྱ༔ སྦྱིན་པ་བཏང་ཞིང་དཀོན་མཆོག་མཆོད༔ གལ་ཏེ་མ་གྲུབ་ན༔ བསྙེན་པ་འདབ་ཅིང་སྔོན་ལ་བཏང་༔ དེ་ནས་ཤུག་པ་དཀར་པོའི་མེ་སྤར་ཏེ༔ རང་ཉིད་རྟ་མགྲིན་ང་

༄༅༔ ༔རྒྱལ་གྱིས༔ རྫས་རྣམས་ཛྷམ་ལྷའི་སྐུར་བསམ་ཏེ༔ མེ་ཡི་ནང་དུ་སྲེག་ཚུལ་བསྟན༔ སླར་གསོལ་ཆུ་སྦྱིན་སྦྱོར་བ་བྱ༔ དེས་ནི་དོན་ཀུན་འགྲུབ་པར་འགྱུར༔ ཀུན་ལ་ལྟ་བས་ཟིན་
པར་གཅེས༔ ཛྷམ་དཀར་ཐུགས་ཀྱི་སྒྲུབ་པ༔ ཨོ་རྒྱན་པདྨས་རཏྣ་ཁྲོས་ཆེན་གྱི་རྒྱུད་ལ་རྟེན་ནས་མཛད་པ་རྫོགས་སོ༔ ༁༔ ྅྅྅྅ ྅྅྅྅ བྱང་ཟང་ཟང་ལྷ་བྲག་གི་སྐེད་བསེ་སྒྲོམ་སྨུག་པོའི་ནུབ་
ཟངས་མཛོད་དམར་པོ་ནས་སྤྲུལ་སྐུ་རིག་འཛིན་ཆེན་པོས་སྤྱན་དྲངས་པའོ༔ མངྒ་ལཾ༔ ༔